Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 672

2. A 2. táblázatban konkrétan nem meghatározott tételek tiszta gázokra és gázkeverékekre egyaránt vonatkoznak. 2.1.4 A 2 osztály anyagai és tárgyai a következőképpen vannak csoportosítva: 1. Sűrített gázok, amelyeknek kritikus hőmérséklete 20 ˚C-nál alacsonyabb 2. Cseppfolyósított gázok, amelyeknek kritikus hőmérséklete 20 ˚C, vagy ennél magasabb 3. Mélyhőtött, cseppfolyósított gázok: gázok, amelyek alacsony hőmérsékletük folytán a fuvarozás alatt részben cseppfolyósak 4. Nyomás alatt oldott gázok: gázok, amelyek a fuvarozás alatt oldószerben vannak oldva 5. Aeroszol csomagolások és gázzal töltött kisméretű tartályok (gázpatronok) 6. Túlnyomás alatti gázt tartalmazó egyéb tárgyak 7. Túlnyomás nélküli gázok, amelyekre különleges előírások érvényesek (gázminták) 8. Üres tartályok 2.1.5 A 2. táblázatban az egyes sorszámok alá besorolt anyagok és tárgyak veszélyes tulajdonságaiknak megfelelően a következő csoportok valamelyikéhez vannak hozzárendelve: A fojtó O gyújtó hatású (oxidáló) F gyúlékony T mérgező TF mérgező, gyúlékony TC mérgező, maró TO mérgező, gyújtó hatású TFC mérgező, gyúlékony, maró TOC mérgező, gyújtó hatású, maró 2002/105/II. szám Megjegyzés: A maró hatású gázok mérgezőnek is tekintendők és ezért a TC, a TFC vagy a TOC csoportba vannak sorolva. Ha a gázok vagy gázkeverékek veszélyes tulajdonságai egynél több csoporthoz tartoznak, a T betűvel jelölt csoportok minden más csoportot megelőznek. Az F betűvel jelölt csoportok megelőzik az A vagy O betűvel jelölteket. 2.1.6 Ha a 2 osztály valamely sorszáma és csoportja alatt név szerint említett keverék a 2.1.4 és a 2.1.7 pontban felsorolt kritériumok alapján egy másik sorszám alá és/vagy másik csoportba esik, akkor ezt a keveréket a kritériumok szerint kell besorolni és a megfelelő m.n.n. tételhez rendelni. 2.1.7 A 2. táblázatban név szerint nem említett anyagokat és tárgyakat a 2.1.4 és a 2.1.5 pont szerint kell besorolni. A veszélyes tulajdonságok szerint a következő kritériumok érvényesek: Fojtó gázok Olyan nem gyúlékony, nem gyújtó hatású és nem mérgező gázok, amelyek a légkörben rendes körülmények között jelen levő oxigént hígítják vagy kiszorítják Gyúlékony gázok Olyan gázok, amelyek 20 ˚C-on és 101,3 kPa normál nyomáson

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes